Vuonna 2009 Menkov voitti kultaa alle 20-vuotiaiden EM-kisoissa tuloksella 798 cm, mutta karsiutui Berliinin MM-kisoissa. Samana vuonna hän hyppäsi alle 20-vuotiaiden Venäjän ennätyksen 816 cm, jonka Sergei Morgunov rikkoi vuonna 2012 hypättyään 835 cm. Kaksi vuotta myöhemmin Menkov voitti kultaa alle 23-vuotiaiden EM-kisoissa tuloksella 808 cm ja oli kuudes Daegun MM-kisoissa tuloksella 819 cm.